Euroopa meistrivõistlused kiir- ja välkmales
Euroopa meistrivõistlused kiir- ja välkmales (inglise keeles European Rapid and Blitz Chess Championship) on Euroopa individuaalsed meistrivõistlused kiir- ja välkmales, mida korraldatakse Euroopa Maleliidu (ECU) egiidi all. Mängitakse Šveitsi süsteemis. Osa võivad võtta ECU liikmesriikide mängijad. Osavõtjate arv ei ole piiratud. Maleüritus, mis koosneb kahest turniirist, kestab tavaliselt 4–5 päeva. Esmalt peetakse kahe päeva jooksul üks turniir (välk- või kiirmaleturniir), seejärel kahe päeva jooksul teine turniir.